BioNTech

[thumb|240px|''BioNTech'' galvenais birojs [Mainca|Maincā]]
[thumb|140px|Pudelīte ar ''[Tozinamerāns|BNT162b2* vakcīnu]]
***BioNTech SE*** ir [[Vācija]]s [[biotehnoloģija|biotehnoloģiju]] uzņēmums. Tā galvenais birojs atrodas [[Mainca|Maincā]]. Uzņēmums ir dibināts 2008. gadā.

*BioNTech* izstrādā un ražo aktīvos imūnterapijas līdzekļus, kas paredzētas pacientiem individuāli raksturīgām pieejām slimību ārstēšanā. Uzņēmums izstrādā [[zāles]], kuru pamatā ir [[mRNS]], izmantošanai kā individualizētu [[vēža imūnterapija|vēža imūnterapiju]], kā [[vakcīna]]s pret infekcijas slimībām un kā [[olbaltumvielu aizstājterapija|olbaltumvielu aizstājterapiju]] retām slimībām, kā arī inženiertehnoloģijas [[šūnu terapija|šūnu terapiju]], jaunu [[antiviela|antivielu]] un mazu molekulu imūnmodulatorus kā vēža ārstēšanas iespējas. 2020. gadā *BioNTech* kopā ar *Pfizer* izstrādāja [[RNS vakcīna|RNS vakcīnu]] *BNT162b2*, lai novērstu *COVID-19* infekcijas.

*BioNTech SE* [[Amerikas depozitārā akcija|Amerikas depozitārās akcijas]] tiek kotētas *Nasdaq* fondu biržā (kods *BNTX*). Lielākā akciju turētāja ir Štringmanna (*Strüngmann*) ģimene. Citi lielākie akcionāri: *Fidelity Management & Research Company*, *Invus*, *Janus Henderson Investors*, *MIG Fonds*, *Redmile Group*, *Salvia* un vairākas Eiropas ģimenes.

== Vēsture ==
Uzņēmumu *BioNTech AG* 2008. gadā dibināja turku izcelsmes ārstu pāris Ugurs Šahins (*Uğur Şahin*) un Ezlema Titedži (*Özlem Türeci*), Kristofs Hūbers (*Christoph Huber*) un citi investori ar ieguldījumu 150 miljonu euro apmērā. Uzņēmuma darbība bija vērsta uz individualizētas imūnterapijas tehnoloģiju un zāļu izstrādi un ražošanu.
2009. gadā tika iegādāts gēnu terapijas uzņēmums *EUFETS* (tagad *BioNTech IMFS*) un uzņēmums *JPT Peptide Technologies GmbH*, kas nodarbojās ar [[peptīdi|peptīdu]] bāzēties pakalpojumiem.

Laikposmā no 2014. līdz 2018. gadam *BioNTech* publicēja daudzus pētījumu rezultātus par [[RNS vakcīna|mRNA]] mehānismiem. Sākot no 2015. gada ar dažādiem uzņēmumiem un zinātniskām iestādēm tika noslēgtas sadarbības un komercializācijas programmas. Šajā laikposmā *BioNTech* iesniedza vairākus patentu pieteikumus un izstrādāja daudzslāņainu stratēģiju, lai aizsargātu savu intelektuālo īpašumu dažādās tehnoloģiju platformās un to piemērošanu vēža un citu nopietnu slimību ārstēšanā.
2016. gada aprīlī no Vācijas uzņēmuma *4SC AG* tika nopirkta pirmsklīnisko pētījumu nodaļa *4SC Discovery GmbH*, kas iekļauta nesen dibinātā meitas uzņēmumā *BioNTech Small Molecules GmbH*.
2018. gada augustā *BioNTech* slēdza sadarbība līgumu ar ASV uzņēmumu *Pfizer*, lai izstrādātu mRNA bāzētas vakcīnas pret [[gripa|gripu]].
2019. gada 4. janvārī akcionāri nolēma uzņēmumu reorganizēt no akciju sabiedrības (*AG*) uz [[Eiropas komercsabiedrība|Eiropas komercsabiedrību]] (*SE*).
23. janvārī tika paziņots, ka *BioNTech* no uzņēmuma *MAB Discovery GmbH* iegādāsies [[antivielas|antivielu]] veidošanas nodaļu.
8. maijā no ASV uzņēmuma *MabVax Therapeutics Holding, Inc* iegādāsies antivielu biznesu.
2019. gada septembrī *BioNTech* no [[Bila un Melindas Geitsu fonds|Bila un Melindas Geitsu fonda]] saņēma 55 miljonu ASV dolāru ieguldījumu ar iespēju vēlāk šo ieguldījumu summu divkāršot.
2019. gada 10. oktobrī *BioNTech* Amerikas depozitārija akcijas sāka kotēt *Nasdaq* *Global Select Market* ar simbolu *BNTX*. Uzņēmums no [[sākotnējais publiskais piedāvājums|sākotnējā publiskā piedāvājuma]] ieguva kopējos bruto ieņēmumus 150 miljonu dolāru apmērā.
2020. gada 16. janvārī *BioNTech* paziņoja, ka iegādāsies ASV uzņēmumu *Neon Therapeutics, Inc.*, kas izstrādā inovatīvas [[antigēns|antigēnu]] bāzētas [[T šūna|T šūnu]] ārstniecības metodes; darījums pabeigts 6. maijā.

2020. gada 17. martā tika paziņots, ka *BioNTech* un *Pfizer* sadarbosies [[RNS vakcīna|RNS vakcīnas]] *BNT162b2* izstrādē un ražošanā *COVID-19* infekciju profilaksei. Apvienotās Karalistes valdība 2020. gada 2. decembrī piešķīra pagaidu atļauju *BNT162b2* vakcinācijai Apvienotajā Karalistē. Dažas dienas vēlāk vakcīna saņēma ārkārtas apstiprinājumu arī Amerikas Savienotajās Valstīs, Kanādā, un Šveicē. Eiropas Komisija 2020. gada 21. decembrī apstiprināja *BioNTech* un *Pfizer* koronavīrusa vakcīnu saskaņā ar Eiropas Zāļu aģentūras pozitīvu ieteikumu.

2023. gada 10. janvārī *BioNTech* vienojās iegādāties uzņēmumu *InstaDeep'', kas specializējies mākslīgā intelekta un mašīnmācīšanās risinājumos.

## Atsauces

## Ārējās saites

* BioNTech